18/12/2014 | Administración LocalMunicipal
Ferrol
Concellería de Emprego
Convocatoria pública de subvencións dirixidas a asociacións para a promoción e dinamización do comercio e da hostalería de Ferrol durante o ano 2015

O Pleno do Concello, na sesión celebrada o 09/12/2014, adoptou un acordo de aprobar a as bases que regulan a convocatoria pública de subvencións dirixidas a asociacións para a promoción e dinamización do comercio e da hostalería de Ferrol durante o ano 2015 e acordos complementarios, que na súa parte dispositiva di: “Primeiro.- Aprobar as bases da convocatoria. Segundo.- Aprobar o gasto pola cantidade total de 140.000€, con tramitación anticipada do gasto, condicionado á existencia de crédito no momento de entrada en vigor do orzamento xeral correspondente ao exercicio 2015. Terceiro.- Aprobar a convocatoria pública para a concesión de subvencións dirixidas a asociacións para a promoción e dinamización do comercioe da hostalería de Ferrol durante o ano 2015, concedendo un prazo de 15 días naturais contados a partir do seguinte á publicación do anuncio desta convocatoria no Boletín Oficial da Provincia” O Concello de Ferrol está a apoiar todas aquelas actividades e actuacións dirixidas á promoción, fomento, modernización e apoio ao comercio de proximidade e á hostalería como eixo vertebrador da economía local. Por medio desta convocatoria establécense tres liñas principais de axuda: 1ª liña: Dinamizar a oferta comercial e hostaleira de Ferrol coa organización de eventos nas principais rúas e prazas da cidade.2ª liña: Recuperar e consolidar a cidade como referente comercial na Campaña de Nadal co engalanemento das principais áreas comerciais da cidade.3ª liña: Xerar sinerxias de colaboración entre o turismo, o comercio, os mercados e a hostalería para promocionar a cidade. O marco normativo desta convocatoria está constituído polas seguintes leis e disposicións legais que se nomean a continuación: - Lei 7/1985, do 2 e abril, reguladora das bases de réxime local e RD 2568/1986, de 28 de novembro polo que se aproba o Regulamento orgánico de funcionamento e réxime xurídico das entidades locais. - Lei 5/1997, do 22 de xullo, de administración local de Galicia - Lei 38/2003, do 17 de novembro, xeral de subvencións xunto co RD 887/2006, do 21 de xullo, polo que se aproba o seu regulamento - Lei 9/2007, do 13 de xuño, de subvencións de Galicia - Lei 30/1992, de 26 de novembro, de réxime xurídico das administracións públicas e do procemento administrativo común - Bases de execución do orzamento municipal para o 2015 Regular as normas para a solicitude, concesión, xustificación e pagamento das subvencións en réxime de concorrencia competitiva que conceda o Concello de Ferrol a través da Concellería de Emprego para a promoción e dinamización do comercio e da hostalería da cidade durante a anualidade 2015. - Deseño e desenvolvemento do maior número posible de actividades ao longo de todo o ano destinadas a incentivar e motivar que a xente acuda á cidade e, como consecuencia, facer uso dos seus servizos comerciais e hostaleiros. - Priorizar a programación das actividades nas fines de semana (de venres a domingo). - Concentrar a oferta de actividades fóra das campañas tradicionais de maior consumo. - Instalación da iluminación de Nadal nas principais áreas comerciais da cidade. - Edición de material promocional da cidade (segundo deseño oficial) para os distintos sectores: - Bolsas do comercio. - Vasos térmicos da hostalería. - Bolsas dos mercados. O Concello de Ferrol pon a disposición das entidades solicitantes a autorización de uso dos dereitos e do arquivo informático para a reedición de dito material para a finalidade establecida nesta 3ª liña de axuda. (*) Por mor das molestias ocasionadas polas obras de acondicionamento da cidade que se concentran no Barrio da Magdalena, a porcentaxe máxima de subvención nesta 2ª liña, de forma excepcional, pode acadar o 90%. Cada liña de axuda que se solicite deberá estar perfectamente definida: - Actividade, temporalización, custe económico, % solicitado e, de ser o caso, outras axudas/subvencións para o mesmo fin. Quedan excluídas desta convocatoria e polo tanto non poderán ser obxecto de axuda as seguintes actividades: - Actividades xa subvencionadas dende o Concello de Ferrol a través de calquera outra convocatoria ou procedemento de colaboración. - As viaxes de ocio e os gastos de manutención, por iso, este tipo de gastos, tampouco poderán incluírse nos orzamentos que se presenten para calquera outra finalidade. - As actividades de carácter confesional nin as festas, agás aquelas que teñan como obxectivo a promoción e dinamización económica da zona. - Os gastos de funcionamento das entidades/asociacións. - Calquera outra actividade que a criterio da Comisión de Avaliación non contribúa á finalidade desta convocatoria. Poderán concorrer a esta convocatoria todas aquelas asociacións, sen ánimo de lucro, máis representativas das principais zonas comerciais da cidade para a realización de actividades dirixidas a promocionar e dinamizar o sector comercial e hostaleiro de Ferrol en calquera das tres liñas e axuda e que cumpran os requisitos desta convocatoria. Para ser beneficiarias das axudas, as ditas entidades deberán cumprir os seguintes requisitos: - Estar legalmente constituídas como tales, sen ánimo de lucro e inscritas no Rexistro Municipal de entidades do Concello de Ferrol. - Cumprir os requisitos desta convocatoria - Non contravir o regulado nos artigos 13 e 14 da Lei 38/2003, do 17 de novembro, xeral de subvencións. - Estar ao corriente das súas obrigas tributarias (estatal, autonómica e local) e coa Seguridade Social. - Desenvolver as súas actividades no ámbito territorial da localidade ou sobre temas de interese para ela. - Realizar as actividades e cumprir cos fins e propósitos que fundamenten a concesión da subvención. - Acreditar ao Concello de Ferrol a realización da actividade e o cumprimento do seu fin. - Cumprir as condicións que se determinen nas bases e na concesión da subvención. - Someterse ás actuacións de comprobación dos servizos correspondentes por razón da materia así como as de control financeiro que correspondan á Intervención Municipal. - Comunicarlle ao Concello de Ferrol a obtención de subvencións ou axudas para a mesma finalidade, procedentes de calquera das Administracións Públicas ou entidades públicas ou privadas, así como outros ingresos ou recursos que financien a mesma actividade. - Dar cumprimento das obrigas de publicidade debendo constar o financiamento do Concello de Ferrol en todas as actividades subvencionadas en calquera dos medios de difusión (gráficos, dixitais ou audiovisuais). Así mesmo, deberá aparecer o logo do Concello de Ferrol de conformidade coas normas de edición establecidas. - Para cumprir co obxectivo fundamental desta convocatoria que consiste en incentivar e motivar que o maior número de xente acuda á cidade e, polo tanto, facer uso dos servizos comerciais e hostaleiros, deberá garantirse a máxima difusión das actividades subvencionadas: - Coordinando a presentación e anuncio das actuacións co gabinete de prensa do Concello de Ferrol polo que, cada entidade deberá comunicar, con suficiente antelación, a programación mensual das actividades subvencionadas, indicando, calquera cambio nas datas ou horarios de realización, así como, o acto institucional de presentación. - A concesión das subvencións realizarase en réxime de concurrencia competitiva. - O importe máximo de subvención outorgada será establecido pola comisón avaliadora en función das solicitudes recibidas, así como, das puntuacións obtidas segundo os criterios de valoración. - Como norma xeral, o prezo máximo por actividade non superará os 500€. - Excepcionalmente, e de forma motivada, poderán presentarse ata 2 actividades por un importe superior, detallando o tipo de gastos e os importes imputados a cada un. En caso contrario, non será valorada. Así mesmo, esta opción excepcional conleva que, no caso de ser subvencionada, poderá implicar unha % de cofinanciamento superior ao mínimo establecido nas bases. - A entidade solicitante poderá optar a unha, varias ou todas a liñas de axuda. - Cando nunha liña de axuda presente a programación de varias actividades deberá indicar a prioridade dunhas sobre outras. - A inconcreción ou falta de detalle do gasto das actividades non será valorada e, polo tanto, non subvencionable. - Tendo en conta as liñas de axudas solicitadas, a entidade beneficiaria deberá asumir unha porcentaxe mínima de cofinanciamento. As solicitudes das subvencións deberán formularse nos modelos normalizados que se facilitarán no Rexistro Xeral do Concello de Ferrol así como na páxina web do Concello de Ferrol. - Copia compulsada da tarxeta do NIF da entidade - Copia compulsada do NIF da persoa que actúa como representante e documento que acredite a súa representación. - Copia compulsada dos estatutos da entidade. - Certificación na que se acredite o número de socios activos da entidade/asociación - Designación da conta bancaria na que se efectuarán os ingresos, segundo as normas establecidas pola Tesourería Municipal, (www.ferrol.es, sede electrónica, descarga de impresos, Tesouraría, alta ou baixa de datos bancarios). - Certificación orixinal acreditativa do acordo de solicitude da subvención por parte da entidade. - Acreditación mediante documentos orixinais de estar ao corriente das súas obrigas coa Tesouraría da Seguridade Social, coa Facenda estatal, autonómica, así como, co Concello de Ferrol. - Declaración responsable do cumprimento dos requisitos para obter a condición de beneficiario, segundo o art.13 da Lei 38/2003, de 17 de novembro, xeral de subvencións - Declaración responsable onde se sinale que cumpre co establecido no art.14 da Lei Lei 38/2003, de 17 de novembro, xeral de subvencións. - Relación detallada doutros ingresos ou subvencións que tamén financien a actividade subvencionada (indicando, de ser o caso, importe e procedencia) 1.- Solicitude de subvención (Modelo solicitude) 2.- Memoria explicativa das actividades a realizar segundo o modelo (Modelo memoria) O Concello de Ferrol a través da Concellería de Emprego revisará os expedientes de solicitude e verificará que conteñen a documentación esixida. No caso de que a documentación presentada non reúna os requisitos establecidos na convocatoria, a Concellería de Emprego requirirá á entidade solicitante a subsanación no prazo de 10 días hábiles improrrogables. No caso de que este requirimento non fora satisfeito en forma e prazo, procederarse ao arquivo da solicitude sen máis trámite, previa resolución dictada nos termos establecidos no art.42 da Lei 30/1992, do 26 de novembro. A concesión das subvencións realizarase mendiante un réxime de concorrencia competitiva e será aprobada por resolución do concelleiro delegado de Economía, Facenda e Recursos Humanos, previo informe da comisión avaliadora e da proposta motivada do negociado de Emprego. A comisión avaliadora estará composta polos seguintes membros: - Presidencia: concelleiro delegado de Economía, Facenda e Recursos Humanos ou concelleiro/a en que delegue. - Vocais: un representante da Asociación de Consumidores de Ferrol e dous funcionarios do Concello de Ferrol. - Asistencia técnica: un técnico municipal da concellería de Emprego. - Secretaría da comisión avaliadora (con voz pero sen voto): o secretario xeral do Concello ou funcionario/a en quen delegue. A valoración das solicitudes realizarase de conformidade cos seguintes criterios de valoración en réxime de concurrencia competitiva: A selección das peticións e a contía das subvencións determinarase logo da consideración das actividades que se van realizar ponderando os criterios de valoración descritos anteriormente. As subvencións concedidas publicaranse no taboleiro de anuncios e na páxina web do Concello de Ferrol. O prazo máximo de notificación da resolución expresa ás entidades será de seis meses contados a partir do día seguinte á data de finalización do prazo de presentación das solicitudes. Transcorrido este prazo, a falta de resolución e notificación producirá efectos desestimatorios. O acto de resolución da subvención esgota a vía administrativa. De conformidade co disposto no art.116 da Lei 30/1192, de 26 de novembro, poderase interpoñer recurso potestativo de reposición ante o Alcalde deste Concello, no termo dun mes a contar dende o día seguinte ó da recepción da notificación, ou ben directamente recurso contencioso administrativo ante o xulgado contencioso administrativo correspondente. O prazo para a xustificación das subvencións rematará o 15 de novembro de 2015. Vencido o dito prazo de xustificación sen que a entidade promotora presentara a documentación xustificativa, a unidade xestora requirirá á entidade beneficiaria que a presente nun prazo improrrogable de 15 días dende a data de notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades dispostas na Lei Xeral de Subvencións. - No aboamento das subvencións concedidas poderán realizarse pagos a conta a través de pagos fraccionados/parciais correspondentes ao ritmo de execución e funcionamento da entidade beneficiaria. - Para realizar cada pagamento parcial a entidade beneficiaria deberá presentar a súa xustificación por medio de “conta xustificativa” que se describe no apartado 9.3 destas bases. - Xunto coa documentación requirida, a entidade beneficiaria deberá achegar un compromiso no que conste que no prazo de 10 días a partir da data na que o Concello de Ferrol realice o ingreso efectivo da xustificación parcial da subvención, presentará os documentos acreditativos de pagamento dos ditos gastos. O incumprimento deste compromiso impedirá o pago anticipado das seguintes xustificacións parcias. - Este compromiso non será de aplicación coa presentación por parte da entidade beneficiaria da última xustificación, xa que será de obrigado cumprimento adxuntar os documentos acreditativos de pagamento dos ditos gastos. - As ditas xustificacións parciais: - Non poderán realizarse por importe inferior ao 25% da subvención concedida. - A xustificación final non poderá ser inferior ao 15% da subvención concedida. - O importe a xustificar documentalmente será o 100% do gasto executado (o importe de subvención + o importe de cofinanciamento). - No caso de que o importe xustificado sexa unha cantidade inferior á que se deba xustificar, o importe que pagará o Concello de Ferrol establecerase mediante unha equivalencia. - No caso de que se xustifique gasto inferior ao 50% do importe a xustificar, non se considerará cumprida a finalidade básica da subvención, polo que non se aboará cantidade ningunha. - O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria. - Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. A entidade beneficiaria deberá acreditar a execución da subvención a través do Rexistro Xeral do Concello de Ferrol no prazo establecido na convocatoria presentando a documentación recollida nas bases de execución ou calquera outra que a Intervención Municipal estime oportuna. En calquera caso deberase incluír: - Unha memoria xustificativa do cumprimento do obxecto da subvención concedida indicando, cando menos, as actividades realizadas, persoas benefiarias e resultados obtidos. - Facturas orixinais ou documentos de valor probatorio equivalente no tráfico xurídico mercantil o con eficacia administrativa polo importe total da subvención concedida, ao abeiro do establecido no artigo 30.3) da Lei 38/2003 de 17 de novembro (Lei xeral de subvencións e o seu Regulamento). Poderase xustificar con copia compulsadas sempre que previamente se inclúa no orixinal a seguinte dilixencia, asinada polo responsable: “Dilixencia: En cumprimento da Lei 38/03 esta factura foi utilizada como xustificante do gasto para a obtención da subvención do Concello de Ferrol. do ano.” - Xustificantes de pagamento das facturas ou documentos de valor probatorio equivalente no tráfico xurídico mercantil ou con eficacia administrativa. (No caso do pagamento por transferencia bancaria: xustificante bancario; no caso do pagamento por cheque: extracto bancario e copia da matriz do talón, no caso de transferencia electrónica xustificante impreso co selo da entidade e extracto). Únicamente admitirase a xustificación da realización do gasto e do seu pagamento mediante a presentación de “Recibís” nos casos e para aqueles tipos de gasto que así se tivese previsto pormenorizadamente no convenio regulador ou acordó de concesión. - Relación clasificada dos gastos e investimentos da actividade, con identificación do acredor e do documento, o seu importe, a data de emisión, e no seu caso, a data de pagamento, de acordo co artigo 75 do RD 887/2006 do Regulamento da Lei 38/2003 xeral de subvencións (LXS). - Declaración xurada sobre a obtención de axudas para a mesma finalidade procedentes de calquera outra administración pública ou de particulares ou de entidades privadas. - Designación da conta bancaria na que se efectuarán os ingresos, segundo as normas establecidas pola Tesourería Municipal, (www.ferrol.es, sede electrónica, descarga de impresos, Tesouraría, alta ou baixa de datos bancarios). - Declaración responsable de que a entidade se atopa ao corriente no cumprimento das obrigas de carácter tributario (estatal, autonómico e local) e da Seguridade Social en subvencións de importe até 3.000€. No suposto de concesión de subvencións por importe superior a 3.000€ será obrigatoria a presentación dos correspondentes certificados oficiais. - Proba do cumprimento das obrigas de publicidade, se é o caso, a tavés da achega de documentos gráficos nos que conste o financiamento do Concello de Ferrol. - Declaración responsable do cumprimento dos requisitos para obter a condición de beneficiario, segundo o art.13 da Lei 38/2003, de 17 de novembro, General de Subvenciones e do art.10 da Lei 9/2007, do 13 de xuño, de subvencións de Galicia O imcumprimento do establecido nesta convocatoria poderá conlevar a obriga de reintegro parcial ou total dos fondos recibidos, así como ao pago dos xuros de mora que se devenguen dende o día no que se realizou o pagamento até o momento no que se acorde a procedencia do reintegro. O dito procemento realizarase de conformidade co disposto no artigos 41 e seguintes da Lei 38/2003 (LGS) e nos art.91 e seguintes do RD 887/2006. As obrigas das entidades beneficiarias son as recollidas na Lei 38/2003, xeral de subvencións, no RDL 887/2006 e na Lei 9/2007, de subvencións de Galicia. Este control realizarase consonte o disposto no artigo 44 e seguintes da Lei xeral de subvencións. As comunicacións co Concello de Ferrol así como as difusións relativas ao obxecto desta convocatoria deberán realizarse en galego en cumprimento da Ordenanza Municipal de Normalización Lingüística. Igualmente, empregarase unha linguaxe non discriminatoria nin excluínte do xénero feminino. En cumprimento do disposto no artigo 5 da Lei Orgánica 15/1999, de Protección de Datos de carácter Persoal, infórmase que os datos persoais recollidos nesta solicitude, incorporaranse a un ficheiro, para o seu tratamento, coa finalidade da xestión deste procedemento. Vostede poderá exercer os seus dereitos de acceso, rectificación, cancelación e oposición previstos na Lei, mediante un escrito dirixido á Concellería de Emprego do Concello de Ferrol. A presente convocatoria entrará en vigor coa súa publicación no Boletín Oficial da Provincia, e será válida para o ano 2015. O que se fai público para xeral coñecemento Ferrol, 11 de decembro de 2014 A concelleira delegada de Emprego, por delegación da Alcaldía de data 30/04/2013, BOP 16/05/2013 Martina Aneiros Barros